ভেজাল খাদ্য প্রতিরোধে সবাইকে এগিয়ে আসতে হবে: খাদ্যমন্ত্রী
দেশ খাদ্যে স্বয়ংসম্পূর্ণ মন্তব্য করে খাদ্যমন্ত্রী সাধন চন্দ্র মজুমদার বলেন, বর্তমানে বাজার স্থিতিশীল রয়েছে। ইতিমধ্যে প্রায় সাত লাখ টন আমন চাল সংগ্রহ করা হয়েছে। 







শুক্রবার বেলা সাড়ে ১১টায় নওগাঁ স্টেডিয়াম মাঠে জেলা ক্রীড়া সংস্থার আয়োজনে বেলকোন বঙ্গবন্ধু গোল্ডকাপ টি-২০ ক্রিকেট টুর্নামেন্টের উদ্বোধনে তিনি এসব কথা বলেন।




খাদ্যমন্ত্রী বলেন, নিরাপদ খাদ্য ও ভেজাল খাদ্য প্রতিরোধ করতে সবাইকে এগিয়ে আসতে হবে। দুধে কেউ সিসামিশ্রিত করে না। তবে গরুর খাদ্যের সঙ্গে সিসা মেশানোর পর খাবার দেয়া হলে পরে দুধ ও মাংসের সঙ্গে মিশে যায়। 
গরুর খামারি যারা আছেন, তাদেরও সচেতন হতে হবে। আমরা শুধু লাভের জন্য নয়, মানুষকেও বাঁচাতে হবে, বলেন তিনি। 
এ সময় জেলা প্রশাসক মিজানুর রহমানের সভাপতিত্বে উপস্থিত ছিলেন পুলিশ সুপার ইকবাল হোসেন পিপিএম, জেলা খাদ্য নিয়ন্ত্রক কামাল হোসেন, টুর্নামেন্ট কমিটির আহ্বায়ক ও নওগাঁ চেম্বার অব কমার্সের সভাপতি ইকবাল শাহরিয়ার রাসেল, বেলকোন কোম্পানির স্বত্বাধিকারী আলহাজ মো. বেলাল হোসেন, ইউপি চেয়ারম্যান হাসান আল মামুন প্রমুখ।

দেশ খাদ্যে স্বয়ংসম্পূর্ণ মন্তব্য করে খাদ্যমন্ত্রী সাধন চন্দ্র মজুমদার বলেন, বর্তমানে বাজার স্থিতিশীল রয়েছে। ইতিমধ্যে প্রায় সাত লাখ টন আমন চাল সংগ্রহ করা হয়েছে।